ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அனைத்து தேசிய நெடுஞ்சாலை திட்டங்களிலும், ட்ரோன் படப்பதிவை கட்டாயமாக்குகிறது தேசிய நெடுஞ்சாலை ஆணையம்
வெளிப்படைத்தன்மை, சமீபத்திய தொழில்நுட்பம் ஆகியவற்றை அதிகரிக்க, நெடுஞ்சாலை திட்ட பணிகளில், ட்ரோன்கள் மூலமான படப்பதிவை கட்டாயமாக்க சாலை போக்குவரத்து மற்றும் நெடுஞ்சாலை அமைச்சகத்தின் கீழ் செயல்படும் தேசிய நெடுஞ்சாலை ஆணையம் கட்டாயமாக்கியுள்ளது.
இதன்படி ஒப்பந்ததாரர்கள், கடந்த மாதம் மற்றும் தற்போது நடைபெறும் தேசிய நெடுஞ்சாலை திட்ட பணிகளை மேற்பார்வை ஆலோசகரின் குழு தலைவர் முன்னிலையில் ட்ரோன் மூலம் வீடியோ எடுத்து, தேசிய நெடுஞ்சாலை ஆணைய இணையதளத்தின் ‘டேட்டா லேக்’-ல் பதிவேற்றம் செய்ய வேண்டும்.
மேற்பார்வை ஆலாசகர்கள் இதை ஆய்வு செய்து தங்கள் கருத்துக்களை, டிஜிட்டல் மாதாந்திர அறிக்கையில் சமர்ப்பிக்க வேண்டும்.
இந்த வீடியோக்களை நெடுஞ்சாலை திட்டத்தின் நேரடி ஆய்வின் போது, தேசிய நெடுஞ்சாலை ஆணைய அதிகாரிகளும் பார்த்து குறைகள் இருக்கிறதா என சரிபார்ப்பர்.
இந்த வீடியோக்கள் ‘டேட்டா லேக்-ல் நிரந்தரமாக சேமிக்கப்படும் என்பதால், நீதிமன்றங்கள் மற்றும் தீர்ப்பாயங்களில் பிரச்னைகளுக்கு தீர்வு காணும்போது, இந்த வீடியோவை ஆதாரமாக பயன்படுத்த முடியும்.
இதுத் தவிர, தேசிய நெடுஞ்சாலைகளின் தரத்தை மேம்படுத்த, நெட்வொர்க் சர்வே வாகனம்  மூலம், சாலையின் நிலவரம் குறித்து ஆய்வு செய்யப்படும். இந்த என்எஸ்வி வாகனத்தில், அதிக திறன் வாய்ந்த டிஜிட்டல் கேமிரா, லேசர் சாலை ஃபுரோபிலோ மீட்டர் உட்பட சாலைகளின் மேற்பரப்பை அளவிடுவதற்கான நவீன தொழில்நுட்பங்கள் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727537
-------
(Visitor Counter : 209
உள்துறை அமைச்சகம்
மேம்பட்டுள்ள கொவிட்-19 நிலைமையை கருத்தில் கொண்டு, ஸ்ரீ கர்தார்பூர் சாஹிப் வழித்தடத்தில் போக்குவரத்தை மீண்டும் தொடங்க பிரதமர் திரு நரேந்திர மோடி தலைமையிலான அரசு முடிவு
மேம்பட்டுள்ள கொவிட்-19 நிலைமையை கருத்தில் கொண்டு, ஸ்ரீ கர்தார்பூர் சாஹிப் வழித்தடத்தில் 2021 நவம்பர் 17-ல் இருந்து போக்குவரத்தை மீண்டும் தொடங்க பிரதமர் திரு நரேந்திர மோடி தலைமையிலான அரசு முடிவெடுத்துள்ளது.
கொவிட்-19 பெருந்தொற்று காரணமாக 2020 மார்ச் 16-ம் தேதி முதல் இந்த வழித்தடத்தில் செயல்பாடுகள் நிறுத்தப்பட்டன. ஸ்ரீ கர்தாபூர் சாஹிப் கோடிக்கணக்கான இந்தியர்களின் பக்தி தலமாகும்.
ஸ்ரீ கர்தார்பூர் சாஹிப் வழித்தடத்தில் போக்குவரத்தை மீண்டும் தொடங்குவதற்கான திரு மோடி அரசாங்கத்தின் முடிவு சீக்கிய சமூகத்தின் மீதான அதன் அன்பை காட்டுகிறது. திரு மோடி அரசின் இந்த முடிவால் ஏராளமான சீக்கிய யாத்ரீகர்கள் பயனடைவார்கள்.
மத்திய உள்துறை மற்றும் கூட்டுறவு அமைச்சரான திரு அமித் ஷா, சரியான நேரத்தில் இந்த வழித்தடத்தில் போக்குவரத்தை மீண்டும் தொடங்குவதற்கு அதிகாரிகளுடன் ஆய்வுக் கூட்டங்களை நடத்தினார்.
ஸ்ரீ கர்தார்பூர் சாஹிப் வழித்தடத்தின் வழியாக யாத்திரை செல்வதற்கு, தற்போதுள்ள நடைமுறைகள் மற்றும் கோவிட் விதிமுறைகளைப் பின்பற்ற வேண்டும்.
தேரா பாபா நானக்கில் உள்ள சர்வதேச எல்லையான ஜீரோ பாயிண்டில் உள்ள ஸ்ரீ கர்தார்பூர் சாஹிப் வழித்தடத்தை செயல்படுத்துவதற்கான வழிமுறைகள் குறித்து அக்டோபர் 24, 2019 அன்று பாகிஸ்தானுடன் ஒப்பந்தம் ஒன்றில் இந்தியா கையெழுத்திட்டது.
வரலாற்று சிறப்புமிக்க முடிவாக, இந்தியாவில் இருந்து வரும் யாத்ரீகர்கள் குருத்வாரா தர்பார் சாஹிப் கர்தார்பூரை ஆண்டு முழுவதும் எளிதான முறையில் பார்வையிட வசதியாக, தேரா பாபா நானக்கிலிருந்து சர்வதேச எல்லை வரையிலான ஸ்ரீ கர்தார்பூர் சாஹிப் வழித்தடத்தை கட்டுவதற்கும் மேம்படுத்துவதற்கும் மத்திய அமைச்சரவை ஒப்புதல் அளித்துது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772262
சிறப்பு சேவைகள் மற்றும் கட்டுரைகள்
நடப்பு 2022-23-ஆம் கல்வி ஆண்டிற்கான முதலாவது வேலைவாய்ப்பு முகாமின் டிசம்பர் 2022 முதலாவது நாளின் முடிவில் சென்னை இந்திய தொழில்நுட்பக் கல்வி நிறுவத்தைச் சேர்ந்த 445 பேர் வேலைவாய்ப்பைப் பெற்றனர்
நடப்பு 2022-23-ஆம் கல்வி ஆண்டிற்கான முதலாவது வேலைவாய்ப்பு முகாமின் டிசம்பர் 2022 முதலாவது நாளின் முடிவில் சென்னை இந்திய தொழில்நுட்பக் கல்வி நிறுவத்தைச் சேர்ந்த 445 பேர் வேலைவாய்ப்பைப் பெற்றனர். கடந்த ஆண்டில் 407 மாணவர்கள் வேலைவாய்ப்பைப் பெற்ற நிலையில், இந்த ஆண்டு 10 சதவீதம் பேர் அதிகமாக வேலைவாய்ப்பைப் பெற்றுள்ளனர். இதில் 25 மாணவர்களுக்கு ஆண்டுக்கு ஒரு கோடி ரூபாய்க்கும் மேலான ஊதியத்தில் வேலைவாய்ப்பு கிடைத்தது. 4 நிறுவனங்களின் மூலம், மொத்தம் 15 மாணவர்களுக்கு வெளிநாட்டு வேலைவாய்ப்பு கிடைத்தது. பல்வேறு துறைகளைச் சேர்ந்த 1,722 மாணவர்கள் நடப்பு 2022-23-ஆம் கல்வி ஆண்டில் வேலைவாய்ப்பு முகாமிற்கு பதிவு செய்திருந்தனர். இதில் பங்கேற்ற மொத்தம் 331 நிறுவனங்கள் பதிவு செய்திருந்தன. அவர்கள் 722 மாணவர்களை பணிக்குத் தேர்ந்தெடுக்க உள்ளனர்.
-------
SM/IR/KPG/IDS
(Visitor Counter : 85
ரெயில்வே அமைச்சகம்
ஏழைகள் நல வேலை வாய்ப்பு திட்டம் ரயில்வேயால்116 மாவட்டங்களில் செயல்படுத்தப்படுகிறது; ரயில் நிலையங்களில் தூய்மை பேணப்படுகிறது
ஏழைகள் நல வேலைவாய்ப்பு திட்டத்தின் கீழ் 9,79,000 மனித உழைப்பு தினங்களுக்கான பணி, 2020 செப்டம்பர் 18 வரை இந்திய ரயில்வேயில் செய்யப்பட்டுள்ளது.
6 மாநிலங்களில் உள்ள 116 மாவட்டங்களில் ஏழைகள் நல வேலைவாய்ப்பு திட்டம் செயல்படுத்தப்படுகிறது. பிகார், ஜார்க்கண்ட், மத்தியப் பிரதேசம், ஒடிஷா, ராஜஸ்தான் மற்றும் உத்திரப் பிரதேசம் ஆகியவை இந்த மாநிலங்கள் ஆகும்.
இந்த திட்டத்தின் கீழ் செய்யப்பட்ட பணிகளையும், மேற்கண்ட மாநிலங்களில் உள்ள இடம் பெயர்ந்த தொழிலாளர்களுக்கு வழங்கப்பட்ட வேலைவாய்ப்புகளையும் ரயில்வே அமைச்சகம் கண்காணித்து வருகிறது.
செயல்படுத்தப்பட்ட திட்டங்களுக்காக 2020 செப்டம்பர் 18 வரை ரூபாய் 2056.97 கோடி ஒப்பந்ததாரர்களுக்கு வழங்கப்பட்டுள்ளது. 164 ரயில்வே உள்கட்டமைப்பு திட்டங்கள் இந்த மாநிலங்களில் செயல்படுத்தப்பட்டுள்ளன.
தனக்கு சொந்தமான அனைத்து இடங்களிலும் இந்திய ரயில்வே தூய்மையை பராமரித்து வருகிறது. ஐக்கிய நாடுகள் சுற்றுச்சூழல் திட்டத்துடன் இணைந்து 'தூய்மை மற்றும் சுற்றுச்சூழல்' என்னும் தலைப்பில் இணைய கருத்தரங்கு ஒன்றை வடக்கு ரயில்வே மூலம் இந்திய ரயில்வே நடத்தியது.
ரயில் நிலையங்கள், ரயில்கள், தண்டவாளங்கள், குடியிருப்புகள் மற்றும் இதர இடங்களில் சிறப்பான முறையில் தூய்மை மற்றும் கிருமி நாசினி பணிகள் மேற்கொள்ளப்படுகின்றன. நெகிழி கழிவு மேலாண்மைக்கு சிறப்பு கவனம் அளிக்கப்படுகிறது.
(
பிரதமர் அலுவலகம்
ஆக்ராதூத் குழும பத்திரிகைகளின் பொன்விழா கொண்டாட்டங்களைப் பிரதமர் ஜூலை 6-ல் தொடங்கி வைக்கிறார்
ஆக்ராதூத் குழும பத்திரிகைகளின் பொன்விழா கொண்டாட்டங்களை பிரதமர் திரு.நரேந்திர மோடி 6 ஜூலை 2022 மாலை 4.30 மணிக்கு காணொலி காட்சி வாயிலாக தொடங்கி வைப்பார். ஆக்ராதூத் குழும பொன்விழா கொண்டாட்டக் குழுவின் தலைவரான அஸ்ஸாம் முதல்வர் ஹிமந்த பிஸ்வாஸ் சர்மாவும் இந்த நிகழ்ச்சியில் கலந்து கொள்கிறார்.
ஆக்ராதூத் அஸாமிய இருவாரப் பத்திரிகையாக தொடங்கப்பட்டது. அஸ்ஸாமின் மூத்தப் பத்திரிகையாளர் கனக் சென் தோகாவால் நிறுவப்பட்டது. 1995-ம் ஆண்டில் டைனிக் ஆக்ராதூத் என்ற தினசரி செய்தித்தாள் தொடங்கப்பட்டது. இது அஸாமில் நம்பிக்கைக்குரிய மற்றும் செல்வாக்கு பெற்ற செய்தித்தாளாக வளர்ந்தது.
பாதுகாப்பு அமைச்சகம்
மேஜர் ஜெனரல் ஜாய்ஸ் க்ளாடிஸ் ரோச் ராணுவ செவிலியர் பணி  கூடுதல் தலைமை இயக்குநராக பொறுப்பேற்பு
மேஜர் ஜெனரல் ஜாய்ஸ் க்ளாடிஸ் ரோச் ராணுவ செவிலியர் பணி  கூடுதல் தலைமை இயக்குநராக பொறுப்பேற்றுக் கொண்டார்.
மேஜர் ஜெனரல் ரோச், இதற்கு முன்பு புதுதில்லியில் உள்ள ராணுவப் படைகளின் தலைமை மருத்துவமனையான ஆராய்ச்சி & பரிந்துரை மருத்துவமனையின் முதன்மை செவிலியராக பணியாற்றி வந்தார். ஜூன் 1, 2019 முதல் அவர் மேஜர் ஜெனரல் நிலைக்கு பதவி உயர்வு பெற்றார்.
கேரள மாநிலம் திருச்சூர் மாவட்டத்தில் உள்ள காடுகுட்டி கிராமத்தைச் சேர்ந்தவர் என்ற போதிலும், புனேயில் பிறந்தவரான மேஜர் ஜெனரல் ரோச்,
டிசம்பர் 30, 1981 அன்று ராணுவ செவிலியர் பணியில் சேர்ந்தார். பெங்களூருவில் உள்ள விமானப்படை மருத்துவமனையில் பயின்றவரான இவர், ஜபல்பூரில் உள்ள ராணுவ மருத்துவமனையில், செவிலியர் உதவியாளராக பயிற்சி பெற்றிருப்பதுடன், புனேயில் உள்ள ராணுவ மருத்துவக் கல்லூரியிலும், பின்னர் இந்திரா காந்தி திறந்தநிலை பல்கலைக்கழகத்தில் பிஎஸ்சி செவிலியர் பட்டமும் பெற்றவர் ஆவார்.
--------------
(Visitor Counter : 101
புவி அறிவியல் அமைச்சகம்
தென்மேற்கு பருவமழை நாளைத் தொடங்க வாய்ப்பு
கிழக்கு ராஜஸ்தான் மற்றும் மேற்கு மத்திய பிரதேசத்தை ஒட்டியுள்ள பகுதிகளில் நிலைகொண்டிருந்த குறைந்த காற்றழுத்தத் தாழ்வு நிலை, மேலும் வலுவிழந்து இன்று  காலை 5:30 மணி அளவில் வடமேற்கு மத்திய பிரதேசம் மற்றும் அதைச் சுற்றியுள்ள பகுதிகளில் நிலை கொண்டிருந்ததாக இந்திய வானிலை ஆராய்ச்சி மையம் தெரிவித்துள்ளது. இது, வடகிழக்கு திசையை நோக்கி நகர்ந்து, அடுத்த 12 மணி நேரத்தில் மேலும் படிப்படியாக வலுவிழக்கக்கூடும். அடுத்த 24 மணிநேரத்தில் இந்த குறைந்த காற்றழுத்தத் தாழ்வு நிலையானது, உத்தரப்பிரதேசத்தை நோக்கி வடகிழக்கு திசையில் செல்லக்கூடும்.
தெற்கு அந்தமான் கடல் மற்றும் தென்கிழக்கு வங்கக் கடலை ஒட்டியுள்ள பகுதியில் தென்மேற்கு பருவமழை மே 21-ஆம் தேதி அளவில் தொடங்கக்கூடும்.
மத்திய அசாமில் கடல் மட்டத்திலிருந்து 0.9 கிலோமீட்டர் உயரத்திலும், தென்கிழக்கு வங்கக் கடல் மற்றும் அதைச் சுற்றியுள்ள பகுதிகளில் கடல் மட்டத்திலிருந்து 3.1 கிலோமீட்டர் முதல் 5.8 கிலோமீட்டர் உயரத்திலும் சூறாவளி சுழற்சி தொடர்கிறது. வடக்கு அந்தமான் கடல் மற்றும் கிழக்கு மத்திய வங்ககடலில் மே 22 அன்று ஓர் குறைந்த காற்றழுத்தத் தாழ்வுப் பகுதி உருவாகக்கூடும்.
வானிலை குறித்த கூடுதல் தகவல்களுக்கு http://www.imd.gov.in/ என்ற இணையதளத்தையோ அல்லது +91 11 24631913, 24643965, 24629798 ஆகிய தொலைபேசி எண்களையோ தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1720154
குடியரசுத் தலைவர் செயலகம்
தில்லி பல்கலைக்கழக பட்டமளிப்பு விழாவில் குடியரசுத் தலைவர்உரை
டெல்லி பல்கலைக் கழகத்தின் 94-வது பட்டமளிப்பு விழாவில் கலந்து கொண்டு குடியரசுத் தலைவர் திரு.ராம் நாத் கோவிந்த் உரையாற்றினார்.
விழாவில் பேசிய அவர், தில்லி பல்கலைக் கழகம் பல வழிகளில் இந்தியப் பல்கலைக்கழகமாக திகழ்கிறது என்றார். நாட்டின் ஒவ்வொரு பிராந்தியமும், மாநிலமும் இங்கு பிரதிநிதித்துவம் பெற்றுள்ளது. ஒவ்வொரு ஆண்டும் ஆர்வமுள்ள ஆயிரக்கணக்கான மாணவர்களும், மாணவிகளும் தில்லிக்கு வந்து தில்லி பல்கலைக்கழகம் மற்றும் அதனுடன் இணைந்த கல்லூரிகளில் பயில விண்ணப்பித்த வண்ணம் உள்ளனர். வடகிழக்கு மாநிலங்களைச் சேர்ந்த பல இளம் மாணவர்களைக் கவர்ந்திழுக்கும் கல்வி நிலையமாக இந்தப் பல்கலைக்கழகம் திகழ்கிறது. அவர்கள் பல்கலைக் கழக வளாகத்துக்கும், தில்லி மாநகருக்கும் செழுமையையும், எழுச்சியையும் உருவாக்குகின்றனர்.
நமது சமுதாயத்தின் செயல்பாடுகளை மட்டுமல்லாமல் சிந்தனைகளையும் மாற்றக்கூடிய செயற்கையான புத்திக்கூர்மையைக் கொண்ட உலகத்தில் நாம் இருக்க வேண்டிய கட்டாயம் ஏற்பட்டுள்ளது என்று குடியரசுத் தலைவர் கூறினார். அறிவாற்றல் கொண்ட எந்திரங்களின் சமுதாயத்தின் நுழைவாயிலில் நாம் நிற்கிறோம். அதனால், நமக்கு முன்பாக இருக்கும் சவால்களும், வாய்ப்புகளும் அபரிமிதமாக உள்ளன.
எனவே அதற்கு ஏற்ற செயல்பாடுகளை தில்லி பல்கலைக் கழகம் போன்ற நமது முக்கிய கல்வி நிறுவனங்கள் பின்பற்ற வேண்டியது கட்டாயம் எற்பட்டுள்ளது. அதேசமயம், பாடத்திட்டங்கள் மற்றும் கற்பிக்கும் முறையில் புதுமையைப் புகுத்த வேண்டியதும் அவசியமாகிறது. ஒரு காலத்தில் புனிதமாகக் கருதப்பட்ட பழமையான பாரம்பரிய தடைகள் உடைபட்டு வருகின்றன. புதுமையான கால ஓட்டத்தைச் சமாளிக்கும் வகையில், அடுத்த 25 முதல் 30 ஆண்டுகளில் நமது கல்வி முறையும், பாடத்திட்டங்களும் வகுக்கப்பட வேண்டியது அவசியமாகிறது. இதற்காக, பல்நோக்கு ஒழுங்குமுறை அணுகுமுறை பின்பற்றப்பட வேண்டியது அவசியம்.
வகுப்பறைகளில் வருகைப் பதிவு ஓரளவே உள்ளது என்று குடியரசுத் தலைவர் கூறினார். கல்வி மற்றும் உதவித்தொகை பெறுவதில் தொழில்நுட்பத்தை எப்படி கையாளுவது என்ற அணுகுமுறை மிகவும் அவசியம். உலகில் உள்ள மற்ற பல்கலைக்கழகங்களைப் போல தில்லி பல்கலைக்கழகமும் திறந்தநிலை ஆன்லைன் பாடத்திட்டங்களைத் தொடங்க நடவடிக்கைகளை எடுத்து வருகிறது. நம் நாட்டில் அகன்ற அலைவரிசை திறன் அதிகரித்துள்ள நிலையில், ஆன்லைன் பாடத்திட்டங்களுக்கு மிகப் பெரிய வாய்ப்பு ஏற்படும் என்று குடியரசுத் தலைவர் நம்பிக்கை தெரிவித்தார். அறிவுத்திறனை ஜனநாயகமாக்கும் ஆதாரம் இதற்கு உள்ளது.
உயர்கல்வி பல நோக்கங்களை உள்ளடக்கி உள்ளது என்று குடியரசுத் தலைவர் குறிப்பிட்டார். ஆனால், மாணவர்களை வேலை சந்தைக்கு தயார்படுத்தும் ஒரே நோக்கமே தற்போது உள்ளது. கல்வி கற்பதில் விவேகத்தையும், அறிவு பெறுவதில் விருப்பத்தையும் மாணவர்கள் கொண்டிருந்தால் மட்டுமே பல்கலைக்கழகங்களின் உண்மையான நோக்கம் அர்த்தமுள்ளதாக நிறைவேறும்.
நமது பல்கலைக் கழகங்கள் மீதான பல்வேறு கோரிக்கைகளில் சரியான சமன்பாட்டைக் கண்டறிவது மிகவும் கடினமாகும் என்று குடியரசுத் தலைவர் குறிப்பிட்டார். குறுகியகால இலக்குகளை அடைவதில் காட்டப்படும் வேகம் சிலசமயங்களில் கைகொடுக்கின்றன. ஆனால், அறிவுத்திறன் கொண்ட சமுதாயத்தை உருவாக்கும் தொலைநோக்கு இலக்கை பல்கலைக்கழகங்கள் இழந்துவிடலாகாது.
(கல்லூரி முதல்வர்கள் மற்றும் மூத்த ஆசிரியர்கள் பணியிடங்களில் சில காலியிடங்கள் உள்ளதாக தம்மிடம் கூறப்பட்டதை குடியரசுத்தலைவர் நினைவு கூர்ந்தார். இந்தக் காலிப் பணியிடங்களை வெகுவிரைவில் நிரப்ப பல்கலைக்கழக அதிகாரிகளும், கல்லூரி நிர்வாகங்களும் அனைத்து நடவடிக்கைகளையும் எடுக்கும் என்று அவர் நம்பிக்கை தெரிவித்தார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மோட்டார் வாகன சட்ட ஆவணங்களின் செல்லுபடி காலம் செப்டம்பர் 30-ம் தேதி வரை நீட்டிப்பு
சமூக இடைவெளியை பராமரிப்பதில் மக்களுக்கு உதவும் முயற்சியாக, மோட்டார் வாகன சட்ட ஆவணங்களின் செல்லுபடியாகும் காலத்தை, 2021 செப்டம்பர் 30ம் தேதி வரை மத்திய சாலை போக்குவரத்து மற்றும் நெடுஞ்சாலைத்துறை அமைச்சகம் நீட்டித்துள்ளது.
இதே போன்ற அறிவுறுத்தல்கள் 2020 மார்ச் 30, ஜூன் 9, ஆகஸ்ட் 24, டிசம்பர் 27, 2021 மார்ச் 26 ஆகிய தேதிகளில் வழங்கப்பட்டன.
அனைத்து வகை அனுமதி, உரிமம், பதிவு அல்லது மோட்டார் வாகன சட்டம் தொடர்பான இதர ஆவணங்கள் 2021 ஜூன் 30ம் தேதி வரை செல்லுபடியாகும் என ஏற்கனவே அறிவிக்கப்பட்டிருந்தது.
கடந்த 2020 பிப்ரவரி 1ஆம் தேதி முதல் 2021 செப்டம்பர் 30ம் தேதி வரை காலாவதியாகும் அனைத்து ஆவணங்களையும், 2021 செப்டம்பர் 30ம் வரை செல்லுபடியாகும் ஆவணங்களாக கருதும்படி அமலாக்க அதிகாரிகளுக்கு அறிவுறுத்தப்பட்டுள்ளது.
இது மக்கள், சமூக இடைவெளியை பின்பற்றி போக்குவரத்து தொடர்பான சேவைகளை பெற உதவும்.
-----
(Visitor Counter : 245
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 807 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 57,542 பேர் கொவிட் தொற்றால் பாதிக்கப்பட்டுள்ளனர். இது 0.13 சதவீதமாகும்.
தொற்றிலிருந்து மீண்டவர்களின் விகிதம் 98.68 சதவீதம்.
கடந்த 24 மணி நேரத்தில் 6,248 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,42,29,459 பேர்.
கடந்த 24 மணி நேரத்தில் 10,093 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 5.61% வாராந்திர பாதிப்பு விகிதம் 4.78% இதுவரை மொத்தம் 92.40 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,79,853 சோதனைகள் நடத்தப்பட்டுள்ளன.
மத்திய அமைச்சரவை
பல்வேறு மாநிலங்கள் கூட்டுறவு சங்கங்கள் சட்டம், 2002-ன் கீழ் தேசிய அளவிலான பல்வேறு மாநிலங்கள் கூட்டுறவு ஏற்றுமதி சங்கம் அமைப்பதற்கு மத்திய அமைச்சரவை ஒப்புதல்
கூட்டுறவு மற்றும் அதோடு தொடர்புடைய அமைப்புகளின் சரக்குகள் மற்றும் சேவைகளை ஏற்றுமதி செய்வதற்காக வெளியுறவு அமைச்சகம் மற்றும் வர்த்தகத்துறை, வர்த்தகத்துறை மற்றும் தொழில்துறை அமைச்சகம் ஆதரவுடன் பல்வேறு மாநிலங்கள் கூட்டுறவு சங்கங்கள் சட்டம், 2002-ன் கீழ் தேசிய அளவிலான பல்வேறு மாநிலங்கள் கூட்டுறவு ஏற்றுமதி சங்கம் அமைப்பதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
கூட்டுறவுத் துறையின் ஏற்றுமதியை மேம்படுத்த இச்சங்கம் முக்கிய காரணியாக திகழும். சர்வதேச சந்தையில் இந்திய கூட்டுறவு துறை பொருட்களை தடையின்றி ஏற்றுமதி செய்ய இது உதவிடும். மத்திய அரசின் பல்வேறு அமைச்சகங்களின் பல்வேறு ஏற்றுமதி தொடர்புடைய திட்டங்களின் பயன்களை பெறுவதற்கு இச்சங்கம் உதவிகரமாக இருக்கும்.
இளைஞர் நலன் மற்றும் விளையாட்டு அமைச்சகம்
மருந்துகளின் தன்மைகள் குறித்து எளிதில் அறியும் வகையில் விளையாட்டு வீரர்களுக்கு உதவ தேசிய ஊக்கமருந்து தடுப்பு முகமை செல்போன் செயலியை உருவாக்குகிறது
தேசிய ஊக்கமருந்து தடுப்பு முகமை ஊக்கமருந்து இல்லாத இந்திய விளையாட்டு தொடர்பான விழிப்புணர்வை ஏற்படுத்த அனைத்து முயற்சிகளையும் மேற்கொண்டு வருவதாக மத்திய விளையாட்டுத்துறை செயலாளர் திருமதி சுஜாதா சதுர்வேதி கூறியுள்ளார்.
மாற்றுத்திறனாளிகள் உள்ளிட்ட அனைவரையும் உள்ளடக்கிய விளையாட்டு தொடர்பாக தேசிய ஊக்கமருந்து தடுப்பு முகமை புதுதில்லியில் இன்று மாநாடு ஒன்று நடத்தியது. இதில் இந்தியா மற்றும் 20 நாடுகளைச் சேர்ந்த பிரதிநிதிகள் பங்கேற்றனர். இதில் கலந்து கொண்டு பேசிய விளையாட்டுத்துறை செயலாளர் திருமதி சுஜாதா சதுர்வேதி, பிரதமர் திரு நரேந்திர மோடியின் கேலோ இந்தியா உள்ளிட்ட விளையாட்டு போட்டி, தற்போது நடைபெற்று வருவதாகவும் இந்திய விளையாட்டு துறைக்கு மிக சிறந்த நேரம் என்றும் கூறினார். விளையாட்டுகளின் முன்னேறும் அதே நேரத்தில், ஊக்கமருந்து எதிர்ப்பையும் நாம் புறக்கணிக்க முடியாது என்று அவர் தெரிவித்தார். அதை நோக்கியே தேசிய ஊக்கமருந்து தடுப்பு முகமை செயல்படுவதாக அவர் குறிப்பிட்டார்.
தேசிய ஊக்கமருந்து தடுப்பு முகமையின் தலைமை இயக்குநரும், தலைமை செயல் அதிகாரியுமான திருமதி ரித்து செயின் பேசுகையில், மாற்றுத்திறனாளிகள் தேவைகளை கருத்தில் கொண்டும் விளையாட்டுகளை நாம் அணுக வேண்டும் என்றார். ஊக்கமருந்து தடுப்பு தரநிலைக்கேற்ப மாற்றுத்திறனாளி விளையாட்டு வீரர்களுக்கு உதவ தேசிய ஊக்கமருந்து தடுப்பு முகமை செயலாற்றும் என்றும் அவர் தெரிவித்தார்.
விளையாட்டு வீரர்களுக்கு பரிந்துரைக்கும் மருந்துகளில் தடை செய்யப்பட்ட அம்சங்கள் ஏதேனும் உள்ளனவா என்பதை கண்டறிந்து அவர்களுக்கு உதவும் வகையிலும், அது தொடர்பான விழிப்புணர்வை ஏற்படுத்தவும், அவர்களது கேள்விகளுக்கு பதிலளிக்கும் வகையிலும் தேசிய ஊக்கமருந்து தடுப்பு முகமை செயலி ஒன்றை உருவாக்கி வருவதாகவும் திருமதி ரித்து செயின் கூறினார்.
குறு சிறு மற்றும் நடுத்தர தொழில் துறை அமைச்சகம்
பிளாஸ்டிக்ஸ் மறுசுழற்சி மற்றும் கழிவு மேலாண்மை குறித்த மாபெரும் உச்சி மாநாடு: குறு, சிறு மற்றும் நடுத்தர தொழில்துறை அமைச்சகம் நடத்தியது
பிளாஸ்டிக் மறுசுழற்சி மற்றும் கழிவு மேலாண்மை குறித்த சர்வதேச உச்சி மாநாட்டை மத்திய குறு,சிறு மற்றும் நடுத்தர தொழில்துறை இணையமைச்சர் திரு. பானு பிரதாப் சிங் வர்மா இன்று தொடங்கி வைத்தார். இந்த மாநாடு, அகில இந்திய பிளாஸ்டிக் உற்பத்தியாளர் சங்கத்துடன் இணைந்து புதுதில்லியில் மார்ச் 4ம் தேதி முதல் 5ம் தேதி வரை நடத்தப்படுகிறது.
‘சம்பவ்’ மற்றும் ‘ஸ்வவ்லம்பன்’ என்ற இரண்டு சிறப்பு நடவடிக்கைகளையும் குறு,சிறு மற்றும் நடுத்தர தொழில்துறை அமைச்சகம் தொடங்கியது. நாடு முழுவதும் முன்னேற்றம் அடைய விரும்பும் மாவட்டங்களில் இளைஞர்கள் இடையே தொழில்முனைவை ஊக்குவிப்பதற்காக இந்நிகழ்ச்சி நடத்தப்படுகிறது.
இந்த சர்வதேச உச்சிமாநாடு, ‘‘உங்கள் கழிவு, அதை சரியான வழியில் மறுசுழற்சி செய்வது எப்படி என்பதை அறியுங்கள்’’ என்பதை வலியுறுத்துகிறது. புதுதில்லியில் நடைபெறும் இந்த 2 நாள் மாநாட்டில் உள்நாட்டு மற்றும் வெளிநாடுகளைச் சேர்ந்த நிபுணர்கள் பிளாஸ்டிக்கில் உள்ள சவால்கள் மற்றும் வாய்ப்புகள் குறித்து விவரிக்கின்றனர். இந்த உச்சிமாநாட்டில் நேரடியாக 350க்கும் மேற்பட்டோரும், காணொலி மூலமாக 1000க்கும் மேற்பட்ட குறு,சிறு மற்றும் நடுத்தர தொழில் பிரிவினரும் பங்கேற்கவுள்ளனர். அதோடு, பல நாடுகளைச் சேர்ந்த நிபுணர்கள் காணொலி மூலம் இந்த பிரம்மாண்ட நிகழ்ச்சியில் பங்கேற்பர்.
துவக்க நிகழ்ச்சியில் பேசிய மத்திய இணையமைச்சர் திரு. பானு பிரதாப் சிங் வர்மா, ‘‘ பிளாஸ்டிக்கின் தாக்கம் மற்றும் குறு, சிறு மற்றும் நடுத்தர தொழில் நிறுவனங்களுக்கு சாத்தியமான தீர்வு குறித்து ஆலோசிக்க, இந்த நிகழ்ச்சி சிறந்த தளம் மற்றும் தூய்மை இந்தியா திட்ட தொலைநோக்குடன் பிளாஸ்டிக் , மறுசுழற்சி தொழில்துறையில் புதிய வர்த்தக வாய்ப்புகளை ஏற்படுத்தும் என்றார்.
ஐகானிக் வார கொண்டாட்டங்களின் ஒரு பகுதியாக, விடுதலையின் அம்ரித் மகோத்ஸவத்தின் கீழ், குறு,சிறு மற்றும் நடுத்தர தொழில்துறை அமைச்சகம் ‘சம்பவ்’ என்ற தேசியளவிலான விழிப்புணர்வு நிகழ்ச்சியை கடந்த பிப்ரவரி 28ம் தேதி முதல் மார்ச் 31ம் தேதி வரை, நாடு முழுவதும் 1,300 கல்லூரிகளில் இணையகருத்தரங்கு மூலம் நடத்துகிறது.
மேலும் முன்னேற்றம் அடைய விரும்பும் 46 மாவட்டங்களில், ‘ஸ்வவ்லம்பன்’ என்ற பெயரில் தெரு நாடகங்களையும் நடத்துகிறது. இதன் மூலம் இளைஞர்கள் இடையே தொழில்முனைவு ஊக்குவிக்கப்படும். குறு,சிறு மற்றும் நடுத்தர தொழில் நிறுவனங்களின் திட்டங்கள் குறித்து விழிப்புணர்வு ஏற்படுத்தப்படும்.
இந்த மாநாட்டில் பேசிய குறு,சிறு மற்றும் நடுத்தர தொழில்துறை செயலாளர் திரு. பி.பி.ஸ்வெயின், ‘‘ பிளாஸ்டிக்கை மறு சுழற்சி செய்வது, புத்தாக்கம் மற்றும் இத்துறையின் நிலைத்தன்மையில் முக்கியமான நடவடிக்கை. மத்திய அரசின் மேக் இன் இந்தியா கொள்கையில், பிளாஸ்டிக் தொழில்துறை முக்கிய பங்காற்றும்’’ என்றார்.
பிளாஸ்டிக்ஸ் மற்றும் மறுசுழுற்சியின் பங்கு குறித்து வலியுறுத்திய அகில இந்திய பிளாஸ்டிக்ஸ் உற்பத்தியாளர் சங்க தலைவர் திரு. கிஷோர் பி. சம்பத், ‘‘ பிளாஸ்டிக் கழிவு மேலாண்மை மற்றும் மறுசுழுற்சி தொழில்நுட்பங்கள் குறித்து விழிப்புணர்வை ஏற்படுத்த அகில இந்திய பிளாஸ்டிக் உற்பத்தியாளர் சங்கம், குறு,சிறு மற்றும் நடுத்தர தொழில்துறை அமைச்சகத்துடன் இணைந்து பல காணொலி நிகழ்ச்சிகளை நடத்துகிறது’’ என்றார்.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1802879
சிறப்பு சேவைகள் மற்றும் கட்டுரைகள்
அஞ்சல் ஆயுள் காப்பீட்டு நேரடி முகவர்களுக்கான விண்ணப்பங்கள் வரவேற்பு
1. முதுநிலை அஞ்சல் கோட்ட கண்காணிப்பாளர், சென்னை மத்திய கோட்டம் அலுவலகத்தில், அஞ்சல் ஆயுள் காப்பீட்டு/ கிராம அஞ்சல் ஆயுள் காப்பீட்டு விற்பனைக்காக புதிய நேரடி முகவர்களை ஈடுபடுத்தவிருக்கிறது. விருப்பமுள்ளவர்கள் கீழ்காணும் தகுதியை பெற்றிருப்பின் எண் 2, சிவஞானம் சாலை, தியாகராய நகர், சென்னை 600017 இல்  உள்ள முதுநிலை அஞ்சல் கோட்ட கண்காணிப்பாளர், சென்னை மத்திய கோட்டம் அலுவலகத்தில் 28.10.2022 அன்று 10.00 மணிக்கு நடைபெற உள்ள நேர்காணலில் கலந்து கொள்ளலாம்.
2. தேவையான தகுதிகள்:
அ. கல்வி தகுதி: குறைந்தது பத்தாம் வகுப்பில் தேர்ச்சி பெற்றிருக்க வேண்டும்.
ஆ: வயது வரம்பு: 18-லிருந்து 50 வரை
இ: பிரிவுகள்: சுய தொழில் செய்யும் / வேலையில்லா இளைஞர்கள், ஏதேனும் காப்பீட்டு நிறுவனத்தில் பணி புரிந்த முன்னாள் காப்பீட்டு ஆலோசகர்கள்/ முகவர்கள், அங்கன்வாடி மற்றும் மஹிளா மண்டல் பணியாளர்கள், சுய உதவிக்குழு உறுப்பினர்கள், முன்னாள் ராணுவத்தினர், ஓய்வு பெற்ற ஆசிரியர்கள் விண்ணப்பிக்கலாம்.
ஈ: தகுதிகள்: ஆயுள் காப்பீடுகளை விற்பனை செய்வதில் முன் அனுபவம் உள்ளவர்கள், கணினிப் பயிற்சி உள்ளவர்கள் / சொந்தப்பகுதி பற்றி நன்கு அறிந்தவர்கள் மற்றும் சென்னை மாநகராட்சியை சார்ந்தவராக இருத்தல் வேண்டும்.
உ. இதர ஆயுள் காப்பீட்டு அலுவலகத்தில் முகவர்களாக இருப்பவர்கள், அஞ்சல் அயுள் காப்பீட்டு முகவர்களாக விண்ணப்பிக்க தகுதியில்லை.
ஊ. மேற்கண்ட தகுதியுடையவர்கள் மூன்று புகைப்படத்துடன், அசல் மற்றும் இரண்டு நகல் -வயதுச்சான்று, முகவரிச்சான்று மற்றும் கல்விச்சான்றுடன் அணுகவும். நேர்காணலுக்கு பின் தேர்ந்தெடுக்கப்படுபவர்கள் ஐந்தாயிரம் ரூபாய்க்கு தேசிய சேமிப்பு பத்திரம் அல்லது கிசான் விகாஸ் பத்திரத்தை பணப் பாதுகாப்பு பத்திரமாக வழங்க வேண்டும்.
இந்த நேர்காணல் அஞ்சல் ஆயுள் காப்பீட்டு பாலிசிகளை முகவர்கள் மூலம் விற்பனை செய்வதற்காக மட்டுமே நடத்தப்படுகிறது. முகவர்களாக தேர்ந்தெடுக்கப்படுபவர்கள் பிடிக்கும் பாலிசியின் பிரீமியம் அடிப்படையில் ஊக்கத்தொகை/கமிஷன் மட்டுமே வழங்கப்படும் என்று சென்னை மத்திய கோட்டம், முதுநிலை அஞ்சல் கோட்ட கண்காணிப்பாளர் மேஜர் திவ்யா த. வெளியிட்ட செய்திக் குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
அமர்நாத் யாத்திரை மேற்கொள்வோருக்கான சுகாதார வசதிகளைமத்திய சுகாதார அமைச்சர் டாக்டர் மன்சுக் மாண்டவியா ஆய்வு செய்தார்
அமர்நாத் யாத்திரை மேற்கொள்வோருக்கான சுகாதார சேவைகள் மற்றும் கூடுதல் சுகாதார வசதிகளை மத்திய சுகாதார அமைச்சர் டாக்டர் மன்சுக் மாண்டவியா, சுகாதார அமைச்சகம், சுகாதார சேவை தலைமை இயக்குநரக உயர் அதிகாரிகளுடன் இணைந்து இன்று ஆய்வு செய்தார்.
யாத்திரை இடம் மற்றும் யாத்திரை செல்லும் வழி ஆகிய இடங்களில் உள்ள மருத்துவ வசதிகள் குறித்து அவருக்கு விளக்கப்பட்டது. ஜம்மு காஷ்மீர் யூனியன் பிரதேச யாத்ரீகர்களுக்கு தேவையான சுகாதார வசதிகள் அளிக்கப்படுவதை உறுதிசெய்ய வேண்டும் என்று மத்திய சுகாதார அமைச்சர் அதிகாரிகளுக்கு அறிவுறுத்தினார். அதன் மூலம் கடினமானப் பயணம் மேற்கொள்ளும் அவர்கள் நல்ல உடல் ஆரோக்கியத்துடன் இருக்க முடியும் என்று கூறினார்.
பல்டால், சந்தன்வரி ஆகிய இரண்டு வழித்தடங்களில் பாதுகாப்பு ஆராய்ச்சி மற்றும் மேம்பாட்டு நிறுவனம் மூலம் 100 மருத்துவ படுக்கை வசதிகள் கொண்ட இரண்டு மருத்துவமனைகள் மத்திய சுகாதார மற்றும் குடும்ப நலத்துறை அமைச்சகத்தின் நிதியுதவியுடன் அமைக்கப்பட்டுள்ளது. இம்மருத்துவமனைகள் 24 மணி நேரமும் செயல்படும். விபத்து சிகிச்சைப் பிரிவுடன் சிறப்பு மருத்துவர்கள் நியமிக்கப்பட்டுள்ளனர்.
11 மாநிலங்கள் மற்றும் யூனியன் பிரதேசங்கள், மத்திய அரசு மருத்துவமனைகளைச் சேர்ந்த சுகாதாரப் பணியாளர்கள் பணியில் ஈடுபடுத்தப்பட்டுள்ளனர்.
யாத்திரை செல்லும் யாத்ரீகர்கள் கடைப்பிடிக்க வேண்டிய வழிமுறைகள் குறித்து சுகாதார அமைச்சகம் விழிப்புணர்வை ஏற்படுத்தியுள்ளது.
நிதி அமைச்சகம்
தேசிய ஓய்வுதிய திட்டங்களின் சந்தாதாரர்கள் எண்ணிக்கை 22.88% உயர்வு
தேசிய ஓய்வூதிய முறையின் கீழ் இயங்கும் பல்வேறு திட்டங்களில் இணைந்திருக்கும் சந்தாதாரர்களின் எண்ணிக்கை மார்ச் 4, 2023 அன்று 624.81 லட்சமாக இருந்தது. இது, கடந்த ஆண்டு மார்ச் மாதத்தின் 508.47 லட்சம் என்ற எண்ணிக்கையை விட, 22.88% அதிகமாகும்.
நிர்வாகத்தின் கீழ் உள்ள மொத்த ஓய்வூதிய சொத்துக்கள், மார்ச் 4, 2023 அன்று ரூ. 8.82 லட்சம் கோடியாக பதிவானது. இது கடந்தாண்டின் இதே காலகட்டத்தை விட 23.45% கூடுதலாகும்.
----
AP/RB/KPG
(Visitor Counter : 74
குறு சிறு மற்றும் நடுத்தர தொழில் துறை அமைச்சகம்
சிறு, குறு, நடுத்தர தொழில்களுக்கான பிரதமரின் வேலைவாய்ப்பு உருவாக்க திட்டம்- தற்சார்பை நோக்கிய அஞ்சு தேவியின் பயணம்.
பீகாரைச் சேர்ந்தவர் அஞ்சு தேவி. மதுபனி ஓவியத்தில் டிப்ளமோ பெற பிரதமரின் வேலைவாய்ப்பு உருவாக்க திட்டம்  அவருக்கு உதவியதோடு அவரது நிறுவனத்தைத் தொடங்க கடனையும் வழங்கியது.
மதுபனி கலையின் மீதான தனது ஆர்வத்தை உயிர்ப்புடன் வைத்திருக்கும் அவர், அதை ஒரு பொருளாதார வாய்ப்பாக மாற்றவும், அழிந்து வரும் கலைக்கு புத்துயிர் அளிக்கவும் முடிவு செய்தார். இன்று, எஸ்.எஸ்.டி மிதிலா ஆர்ட்ஸ் என்ற அவரது நிறுவனம் அவரை ஒரு பெருமைமிக்க தொழில்முனைவோராக மாற்றியதோடு மட்டுமல்லாமல், பல பெண்களுக்கு வேலைவாய்ப்பை வழங்குவதன் மூலம் அவர்களை தற்சார்புடையவர்களாகவும் மாற்றியுள்ளது.
“உங்களுக்கு விருப்பமான ஒரு பணியை தேர்ந்தெடுங்கள், உங்களை அது தன்னம்பிக்கையுள்ளவர்களாக ஆக்கும். அதே நேரத்தில் உங்களைச் சுற்றியுள்ள மற்ற பெண்களுக்கு வேலைவாய்ப்பை வழங்குகிறது. கடின உழைப்பு, விடாமுயற்சி, தரமான தயாரிப்பு மற்றும் தொடர் புதுமைகள் ஆகியவை வெற்றிக்கு வழிவகுக்கும்," என்பது இதர பெண்களுக்கு அவர் கூறும் செய்தி ஆகும்.
நிதி மற்றும் பயிற்சி ஆதரவை பிரதமரின் வேலைவாய்ப்பு உருவாக்க திட்டம் வழங்குகிறது, சிறு, குறு, நடுத்தர தொழில்கள் துறை அஞ்சு தேவி மற்றும் பலருக்கு வெற்றிக்கான பாதையை அமைக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1785765